సి.కె. నాయుడు ట్రోఫీ

కల్నల్ సి.కె. నాయుడు ట్రోఫీ భారతదేశంలో వివిధ రాష్ట్రాల, ప్రాంతీయ క్రికెట్ సంఘాలకు ప్రాతినిధ్యం వహించే అండర్-25 జట్ల మధ్య జరిగే దేశీయ క్రికెట్ ఛాంపియన్‌షిప్. బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (బిసిసిఐ) నిర్వహించే ఈ టోర్నమెంటుకు భారతదేశపు మొదటి టెస్ట్ క్రికెట్ కెప్టెన్ CK నాయుడు పేరు పెట్టారు. ఒక్కో మ్యాచ్‌ నాలుగు రోజుల పాటు ఆడతారు. దాని చరిత్రలో, ఇది అండర్-22, అండర్-23, అండర్-25తో సహా వివిధ వయో పరిమితుల జట్లతో జరిగింది.  2023 ఫైనల్లో ముంబైని ఓడించి గుజరాత్, ప్రస్తుత ఛాంపియన్ అయింది.

చరిత్ర 
1973-74లో, బిసిసిఐ అండర్-22 క్రికెటర్ల కోసం ఒక టోర్నమెంటును రూపొందించి భారతదేశపు మొదటి టెస్ట్ క్రికెట్ కెప్టెన్ CK నాయుడు పేరు పెట్టింది. దీనిని మొదట్లో 'కల్నల్ నాయుడు ట్రోఫీ కోసం భారత జూనియర్ టోర్నమెంట్' అని పిలిచేవారు.  నాయుడు జ్ఞాపకార్థం చిరస్థాయిగా నిలిచేందుకు బాంబే క్రికెట్ అసోసియేషన్ నిధులు సేకరించి ట్రోఫీని అందజేసింది. 

2014-15 సీజన్ నుండి బిసిసిఐ, ఈ టోర్నమెంటు వయోపరిమితిని 25 నుండి 23కి తగ్గించింది. ప్లేయింగ్ XIలో రంజీ ట్రోఫీ క్రికెటర్ల సంఖ్యను కేవలం ముగ్గురికి మాత్రమే పరిమితం చేసింది.  23 ఏళ్ల వయోపరిమితి 2019-20 సీజన్ వరకు కొనసాగింది. 2021-22 సీజన్ నుండి, ఈ వయోపరిమితిని మళ్ళీ 25 సంవత్సరాలుగా విధించింది.

విజేతలు 

కింది జట్లు టోర్నమెంటును గెలుచుకున్నాయి:

మూలాలు